KLASA: 003-05/21-03/01

URBROJ: 2181-66/02-21-1

Srinjine, 2. prosinca 2021.

Sukladno Zakonu o odgoju i obrazovanju u osnovnoj i srednjoj školi i Pravilniku o načinima, postupcima i elementima vrednovanja učenika u osnovnoj i srednjoj školi Učiteljsko vijeće Osnovne škole Srinjine, uz mišljenje Povjerenstva za provedbu školskog preventivnog programa, dana 2. prosinca 2021. donosi

PROTOKOL ZA OCJENJIVANJE VLADANJA

Vladanje učenika je ponašanje učenika na nastavi i drugim oblicima odgojno–obrazovnog rada.

Sukladno čl. 72. st. 5. Zakona o odgoju i obrazovanju u osnovnoj i srednjoj školi, opisne ocjene iz vladanja su uzorno, dobro i loše.

Sukladno čl. 73. st. 1. istog Zakona ocjenu iz vladanja utvrđuje Razredno vijeće na prijedlog razrednika.

Kako bi se objektivno ocijenilo vladanje učenika potrebno je pratiti i evidentirati ponašanje učenika tijekom cijele školske godine.

Razrednici su dužni upoznati učenike na satu razrednika i roditelje na roditeljskom sastanku sa sastavnicama navedenima u Protokolu za ocjenjivanje vladanja.

Pri primjeni ovoga Protokola treba voditi računa o kognitivnom, emocionalnom i socijalnom stanju učenika, što se posebno odnosi na učenike koji se školuju po redovitom programu uz individualizirani pristup ili po prilagođenom programu.

Prilikom razmatranja ocjene vladanja učenika, u obzir treba uzeti aktivnosti i mjere koje je u smislu korekcije neprimjerenog ponašanja učenika poduzela škola, odnosno njihovu djelotvornost na učenika u kontekstu njegove aktivne spremnosti i suradnje u promjeni ponašanja.

Ocjenu vladanja razrednik donosi na zadnjem satu razrednika te je treba javno zaključiti i priopćiti svakom učeniku.

Područja praćenja ponašanja učenika su:

1. Odnos prema radu

2. Odnos prema učenicima

3. Odnos prema učiteljima i ostalim djelatnicima škole

4. Odnos prema školskoj imovini te društvenom i prirodnom okružju.

Ponavljanje određenog nepoželjnog ponašanja treba biti pravovremeno evidentirano u pedagoškoj evidenciji.

O neprihvatljivom ponašanju, njegovoj evidenciji i posljedicama, trebaju pravovremeno biti obaviješteni i učenik i roditelji, nakon čega će razrednik pratiti eventualna ponavljanja istog neprihvatljivog ponašanja.

NAPOMENE:

Ako je učeniku izrečena pedagoška mjera opomene, učenik ne može imati „uzorno“ vladanje, osim ako je u potpunosti ispravio sankcionirano ponašanje (što mora biti dokazivo uvidom u pedagošku dokumentaciju).

Ako je učeniku izrečena pedagoška mjera ukora ili više, ne može imati „dobro“ vladanje, osim ako je nakon mjere ukora učenik u potpunosti ispravio sankcionirano ponašanje (što mora biti dokazivo uvidom u pedagošku dokumentaciju).

1. ODNOS PREMA RADU

|  |  |  |
| --- | --- | --- |
| UZORNO | DOBRO | LOŠE |
| * Redovito pohađa nastavu te ima najviše 1 neopravdani sat * Poštuje pravila Kućnog reda * Na satu surađuje, aktivan je i zainteresiran * Aktivno sudjeluje u izvannastavnim sadržajima | * Učenik je neopravdano izostao s nastave više od 1 neopravdanog sata do 2 % od ukupnog broja sati u koje je trebao biti uključen tijekom nastavne godine * Učeniku je izrečena pedagoška mjera Opomene * Učenik je najmanje dva puta zapisan kako ometa rad ili ne izvršava dogovorene zadatke * Učenik je dva puta na nastavi koristio mobitel | * Učenik je neopravdano izostao s nastave više od 2 % od ukupnog broja sati u koje je trebao biti uključen tijekom nastavne godine * Učeniku je izrečena pedagoška mjera Ukora * Učenik je krivotvorio ispričnice ili ispitne materijale * Učenik je zapisan 5 ili više puta kako ometa rad ili ne izvršava zadatke |

2. ODNOS PREMA DRUGIM UČENICIMA

|  |  |  |
| --- | --- | --- |
| UZORNO | DOBRO | LOŠE |
| * Pokazuje primjereno ponašanje i način komunikacije s drugim učenicima * Spreman za suradnju i pomoć * Ne ometa druge učenike u praćenju nastave * Ne ugrožava sigurnost drugih učenika, ne vrijeđa, ne ismijava, ne prijeti, ne psuje drugim učenicima | * Neprimjereno se ponaša ili komunicira prema drugim učenicima * Povremeno ometa druge učenike u praćenju nastave što je evidentirano * Ugrožava sigurnost drugih učenika, vrijeđa, ismijava, prijeti ili psuje drugim učenicima što je evidentirano | * Učestalo ometa druge učenike što je evidentirano * Ima više od šest evidencija u kojima stoji kako ugrožava sigurnost drugih učenika, vrijeđa, ismijava, prijeti ili psuje drugim učenicima * Potiče nasilno ponašanje * Ponaša se nasilno što je rezultiralo težim fizičkim ili emocionalnim posljedicama |

3. ODNOS PREMA UČITELJIMA I OSTALIM DJELATNICIMA ŠKOLE

|  |  |  |
| --- | --- | --- |
| UZORNO | DOBRO | LOŠE |
| * Pozitivno reagira na zahtjeve koje postavljaju učitelji (u skladu s pravnim propisima i Kućnim redom škole) * Na primjeren način komunicira sa svim učiteljima i djelatnicima škole i uvažava njihove zahtjeve * Ne ugrožava sigurnost učitelja i ostalih djelatnika škole | * Oglušio se četiri do šest puta na zahtjeve koje postavljaju učitelji (u skladu s pravnim propisima i Kućnim redom škole) * Više od jednom je upozoren, što je i evidentirano, zbog ugrožavanja sigurnosti učitelja i ostalih djelatnika | * Negativno reagira na zahtjeve koje postavljaju učitelji i oglušio se više od šest puta na njih (u skladu s pravnim propisima i Kućnim redom škole) * Komunikacija s učiteljima i ostalim djelatnicima škole učestalo je neprimjerena, ne uvažava i ne poštuje učitelje * Svojim ponašanjem učestalo ugrožava svoju sigurnost, sigurnost učitelja i ostalih djelatnika |

4. ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU

|  |  |  |
| --- | --- | --- |
| UZORNO | DOBRO | LOŠE |
| * Učenik čuva školsku imovinu * Učenik doprinosi ugledu škole u svim prigodama * Poštuje zabranu unošenja zabranjenih sredstava * Posjeduje razvijenu ekološku svijest i | * Učenik je evidentiran za uništavanje školske imovine * Učenik je evidentiran za narušavanje ugleda škole * Oglušio se na zabranu unošenja zabranjenih sredstava u unutrašnji ili vanjski prostor škole, o čemu postoji evidencija * Ima djelomično razvijenu ekološku svijest | * Učenik učestalo oštećuje školsku imovinu * Ima više od šest evidencija za narušavanje ugleda škole * Ima više od šest evidencija za unošenje zabranjenih sredstava u prostore škole * Nema razvijenu ekološku svijest |

Ravnateljica:  
Zrinka Mužinić Bikić, prof.

**Kriteriji vladanja izrađeni su prijedlozima i dogovorom svih učitelja i članova Povjerenstva za provedbu školskog preventivnog programa, a usvojeni su na sjednici Učiteljskog vijeća 2. prosinca 2021.**